Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 4/1997. (II. 28.) sz. rendelete által előírt szabályokat. Az önkormányzat az ajánlást elfogadta és ígéretet tett arra, hogy a
Paragraph Index: 251

(5) bekezdésében biztosított jogorvoslathoz való joggal összefüggésben visszásságot okoz, ha a II. fokú eljárásokat törvénysértő módon a képviselő-testület helyett az önkormányzat Szociális Bizottsága folytatja le. Az Alkotmány 70/E. §-ában deklarált szociális biztonsághoz való jog és az Alkotmány 2. § (1) bekezdésében deklarált jogállamiságból fakadó jogbiztonság követelménye sérelmének közvetlen veszélyét hordozza és ezzel visszásságot okoz, ha a Polgármesteri Hivatal Ügyrendje a Szociális és Gyámügyi Osztályra történő önkormányzati hatáskör-átruházást tartalmaz. Teljes szöveg: 3.10. alfejezetben. OBH 7208/1997. A jogbiztonsághoz való joggal [Alk. 2. § (1) bek.], valamint a tulajdonhoz való joggal [Alk. 13. § (1) bek.] összefüggő visszásságot okoz, ha a földhivatal nem a törvényes határidőben intézi az ügyeket, és ezzel korlátozza a tulajdonos rendelkezési jogát. A panaszos tulajdonjog bejegyzése iránti kérelmet terjesztett elő a Fővárosi Kerületek Földhivatalához (továbbiakban: Földhivatal). Kérelmét iktatták és széljegyezték. Ezt követően a Földhivatal olyan széljegyet jegyzett fel az ingatlanra, mely az ingatlant terhelő jelzálogjog bejegyzésére irányult. A panaszos személyesen, majd jogi képviselője útján is kérte a Földhivatalt, hogy a jelzálogjog bejegyzése iránti kérelmet utasítsa el, és törölje a széljegyet az ingatlanról, mert értékesítési szándékai emiatt meghiúsulhatnak. Intézkedés azonban panasza benyújtásáig nem történt. Az országgyűlési biztos általános helyettese a vizsgálat során feltárta, hogy a panaszos 1997. II. hóban nyújtotta be a szóban forgó ingatlanra tulajdonjog bejegyzési kérelmét, amit iktattak és széljegyeztek. Ezt követően iktatták azt a jelzálogjog bejegyzés iránti kérelmet, melyet az ingatlan korábbi vevője terjesztett elő egy foglalóra vonatkozó megállapodás alapján. Az adásvétel a vevő hibájából meghiúsult. A kérelem és az okirat nem volt alkalmas ingatlan-nyilvántartási bejegyzésre, és egyébként is rangsorban követte a panaszos tulajdonjog bejegyzési kérelmét. A panaszos először

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes